Ο **Χουάν Ορλάντο Ερνάντες** (*Juan Orlando Hernández Alvarado*, 28 Οκτωβρίου 1968-) είναι πολιτικός και επιχειρηματίας από την Ονδούρα, ο οποίος διατέλεσε ως ο 55ος πρόεδρος της χώρας από τις 27 Ιανουαρίου 2014 έως τις 27 Ιανουαρίου 2022.  Είναι μέλος του συντηρητικού Εθνικού Κόμματος της Ονδούρας και υπηρέτησε ως πρόεδρος του Εθνικού Κογκρέσου από τον Ιανουάριο του 2010 ως τον Ιούνιο του 2013. Επανεξελέγη πρόεδρος, έπειτα από τη νίκη του στις εκλογές του 2017.

Σπουδές και δικηγορία
---------------------

Αποφοίτησε από το Εθνικό Αυτόνομο Πανεπιστήμιο της Ονδούρας, του οποίου ήταν πρόεδρος της Ένωσης Φοιτητών την περίοδο 1988-89. Έχει επίσης Μάστερ στη Δημόσια Διοίκηση από το Κρατικό Πανεπιστήμιο της Νέας Υόρκης. Εργάζεται ως δικηγόρος. Ανέπτυξε παράλληλα επιχειρηματική δραστηριότητα, στο χώρο της καλλιέργειας καφέ στη γενέτειρά του Γκράσιας και στη ραδιοτηλεοπτική βιομηχανία, όπως και ως ιδιοκτήτης ξενοδοχείων.

Πολιτική σταδιοδρομία
---------------------

Εκλέγεται βουλευτής από το 2001 στο Διαμέρισμα Λεμπίρα. Στις 21 Ιανουαρίου 2010 εξελέγη πρόεδρος του Κογκρέσου και ανέλαβε καθήκοντα έπειτα από 4 ημέρες.

Το Νοέμβριο του 2012 κέρδισε το χρίσμα του συντηρητικού Εθνικού Κόμματος για τις προεδρικές εκλογές του 2013.

Τον Ιούλιο του 2013 ξεκίνησε την προεκλογική του εκστρατεία με τίτλο *El Pueblo Propone* (*Ο Λαός Προτείνει*). Κέρδισε τις εκλογές στις 24 Νοεμβρίου 2013, επικρατώντας με 36,8% της αντιπάλου του Σιομάρα Κάστρο με διαφορά 250.000 ψήφων (η Κάστρο πήρε 28,7%). Στη διάρκεια της εκστρατείας του κατάφερε να βγει σώος από τα συντρίμμια του ελικοπτέρου του, όταν εκείνο συνετρίβη.

Ορκίστηκε πρόεδρος στις 27 Ιανουαρίου 2014.

### Επανεκλογή 2017

Στις 15 Δεκεμβρίου 2016, το Ανώτατο Εκλογοδικείο αποφάσισε με δύο ψήφους έναντι μιας, να επιτρέψει στον Ερνάντες να διεκδικήσει την ηγεσία του Εθνικού Κόμματος στις εσωκομματικές εκλογές στις 12 Μαρτίου 2017, παρά τις αντιδράσεις ότι μια τέτοια απόφαση ήταν παράνομη.
 Ο πρόεδρος κέρδισε τον προκριματικό γύρο και έλαβε ξανά το χρίσμα να είναι υποψήφιος στις προεδρικές εκλογές εκείνης της χρονιάς. Οι εκλογές διεξήχθησαν στις 26 Νοεμβρίου 2017 και η νίκη και επανεκλογή του ήταν οριακή. Οι εκλογές σημαδεύτηκαν από βία με νεκρούς και τελικός νικητής ανακηρύχθηκε με ποσοστό γύρω στο 43% ο Ερνάντες. Ορκίστηκε για δεύτερη συνεχή θητεία στις 27 Ιανουαρίου 2018.

Παραπομπές
----------

1. ↑  Catherine E. Shoichet (27 Νοεμβρίου 2013). «Winner named in Honduras presidential vote; opposition vows protests». CNN. Ανακτήθηκε στις 29 Νοεμβρίου 2013.
2. ↑  «Juan Orlando se retira del Congreso Nacional». Αρχειοθετήθηκε από το πρωτότυπο στις 21 Αυγούστου 2013. Ανακτήθηκε στις 10 Απριλίου 2014.
3. ↑  «Juan Orlando Hernández». Αρχειοθετήθηκε από το πρωτότυπο στις 3 Δεκεμβρίου 2013. Ανακτήθηκε στις 10 Απριλίου 2014.
4. 1 2  Juan Orlando, empresario y político que sueña con gobernar Honduras
5. ↑  «Juan Orlando Hernández, nuevo presidente del CN». Αρχειοθετήθηκε από το πρωτότυπο στις 11 Νοεμβρίου 2013. Ανακτήθηκε στις 10 Απριλίου 2014.
6. ↑  «JOH lanza "El pueblo propone"». Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 10 Απριλίου 2014.
7. ↑  Honduras: declaran presidente electo a Juan Orlando Hernández
8. ↑  Βγήκε από τα συντρίμμια ελικοπτέρου αλώβητος – Γλίτωσε από θαύμα υποψήφιος πρόεδρος της Ονδούρας, 17-11-2013.
9. ↑  Juan Orlando Hernandez Sworn In As President In Honduras, Huffington Post, 28-1-2014, ανάκτηση 11-4-2014.
10. ↑  «Él problema de la reelección ¿Cómo JOH logro inscribirse? – Libertad Digital Honduras». *Libertaddigitalhn.com*. Ανακτήθηκε στις 18 Δεκεμβρίου 2017.
11. ↑  «Honduran president claims victory in party primary». Reuters. 13 Μαρτίου 2017. Ανακτήθηκε στις 18 Δεκεμβρίου 2017.
12. ↑  «Conteo final del TSE da triunfo a JOH por 52,602 votos». *Laprensa.hn*. Ανακτήθηκε στις 18 Δεκεμβρίου 2017.
13. ↑  Χριστίνα Πάντζου, Ονδούρα: Επανεκλογή με αίμα και βία Αρχειοθετήθηκε 2017-12-10 στο Wayback Machine. Η Εφημερίδα των Συντακτών, 6-12-2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χουάν Ορλάντο Ερνάντες** |

* Βιογραφία από το CIDOB Αρχειοθετήθηκε 2015-04-02 στο Wayback Machine. (στα ισπανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 204148570648124312250
* LCCN: no2017004521
* ISNI: 0000 0000 7984 5452
* GND: 1148954325

 |

 |